钦定古今图书集成/明伦汇编/氏族典/第021卷 > 《廖用贤尚友录》 > 蒙景澄〈子槃〉
## 钦定古今图书集成/明伦汇编/氏族典/第021卷 > 《廖用贤尚友录》 > 蒙景澄〈子槃〉

按《名山藏本行记》：“景澄，仁化人。母滞病不药，号泣焚
香，祝以身代。母愈，逾年卒，哀毁切至，丧葬如礼，结草
庐墓，少间则归问父，晚仍宿墓，如是者三载。父患疽，
景澄告天，以口吮唶，三日而瘥。父卒，遂终庐墓，时年
八十矣。其子槃念其老生疾浼，恳亲戚跪请以归，竟
不从，而终老于庐。弘治中旌表。”